ສະຫະລັດ ຮຽກຮ້ອງໃຫ້ ມີການສະຫງົບອາລົມ ຢູ່ທະເລຈີນໃຕ້ (ວີດີໂອ ພາສາລາວ/ອັງກິດ)
ຂໍ້ສະເໜີຂອງ​ ສະຫະລັດແລະ​ຟີ​ລິບ​ປິນ ​​​ໃຫ້​ໂຈະໄວ້​ຊົ່ວຄາວ​​ “ການ​ກະທຳ​ທຸກ​ຢ່າງ ​ທີ່​ເປັນ​ການ​ເກາະ​ຜິດ” ​​​ເຊັ່ນ​ການ​ເຈາະ​ຂຸດ​ນ້ຳມັນນັ້ນ ບໍ່​ໄດ້​ຮັບ ​ການ​ສະໜັບສະໜູນ​ ຫລາຍພໍ​ປານ​ໃດ.
ບັນດານັກການທູດອາວຸໂສ ຈາກເຫລົ່າປະເທດເອເຊຍຕາເວັນ ອອກສຽງໃຕ້ ຈີນ ແລະສະຫະລັດ ມ້ວນທ້າຍການເຈລະຈາກັນ ຢູ່ທີ່ມຽນມາເມື່ອວັນອາທິດຜ່ານມາ ດ້ວຍການອອກຄຳຖະແຫລງ ສະບັບນຶ່ງ ຊຸກຍູ້ໃຫ້ທຸກພັກຝ່າຍ ຫລີກເວ້ນຈາກການປະເຊີນໜ້າ ກັນ ຢູ່ໃນເຂດທະເລຈີນໃຕ້ ການກ່າວອ້າງເອົາກຳມະສິດກວມ ກັນ ຢູ່ໃນເຂດນ່ານນ້ຳທີ່ອຸດົມສົມບູນໄປດ້ວຍນ້ຳມັນແລະແກັສ ແຫ່ງນັ້ນ ຍັງສືບຕໍ່ເປັນຈຸດເດືອດທີ່ສຳຄັນຂອງຂົງເຂດ ແຕ່ວ່າ ຄວາມພະຍາຍາມຂອງສະຫະລັດແລະຟີລິບປິນ ເພື່ອໃຫ້ມີການ ໂຈະໄວ້ຊົ່ວຄາວ “ການກະທຳທຸກຢ່າງທີ່ເປັນການເກາະຜິດ” ເຊັ່ນການເຈາະຂຸດນ້ຳມັນນັ້ນ ບໍ່ໄດ້ຮັບການສະໜັບສະໜູນຢ່າງ ກ້ວາງຂວາງພໍປານໃດ Barry Newhouse ນັກຂ່າວວີໂອເອ ມີລາຍງານຈາກບາງກອກ ຊຶ່ງດາຣາຈະນຳມາສະເໜີທ່ານ ກອງປະຊຸມຢູ່ທີ່ນະຄອນຫລວງເນປີຕໍຂອງມຽນມາ  ຖືວ່າເປັນຄວາມສຳເລັດອີກບັ້ນນຶ່ງ ສຳຫລັບການເປີດກ້ວາງທາງການເມືອງຂອງປະເທດນັ້ນ ໃນຂະນະທີ່ມຽນມາເປັນເຈົ້າ ພາບຈັດກອງປະຊຸມບັ້ນສຳຄັນໆຂອງສະມາຄົມກຸ່ມປະເທດເອເຊຍຕາເວັນອອກສຽງໃຕ້ ກໍຄືອາຊຽນ ໃນປີນີ້ ຫາກແຕ່ວ່າ ບໍ່ແຕກຕ່າງຫຍັງກັນກັບກອງປະຊຸມອາຊຽນ ຫລາຍໆຄັ້ງບໍ່ດົນຜ່ານມານັ້ນ ບັນຫາສຳຄັນຂອງກຸ່ມກ່ຽວກັບວ່າ ເຮັດແນວໃດຈຶ່ງຈະແກ້ໄຂບັນຫາການຜິດຖຽງກັນ ເລື້ອງດິນແດນໃນເຂດທະເລຈີນໃຕ້ໄດ້ນັ້ນ ຍັງບໍ່ໄດ້ຮັບການແກ້ໄຂຢູ່ຄືເກົ່າ ລັດຖະມົນ ຕີຕ່າງປະເທດມຽນມາ ທ່ານ ວັນນາ ມ່ອງ ລະວິນ ກ່າວວ່າ: ການເນ້ນໜັກໃສ່ວິທີການທູດດັ່ງກ່າວ ໄດ້ມີຂຶ້ນ ຫລັງຈາກເກີດການປະທະກັນເປັນເວລາ ຫລາຍເດືອນ ທີ່ບາງຄັ້ງກໍຮຸນແຮງ ເຊັ່ນໃນເດືອນພຶດສະພາຜ່ານມາ ຈີນໄດ້ເອົາຖານເຈາະນ້ຳມັນອັນນຶ່ງ ໄປຕິດຕັ້ງໄວ້ຢູ່ໃກ້ໆ ກັບໝູ່ເກາະ Paracel ທີ່ຫວຽດນາມກໍອ້າງເອົາກຳມະສິດເຊັ່ນກັນນັ້ນ ການເຄື່ອນໄຫວ ດັ່ງກ່າວໄດ້ກະຕຸ້ນ ໃຫ້ມີການ ປະທ້ວງທີ່ສ້າງຄວາມເສຍຫາຍແກ່ບັນດາທຸລະກິດຂອງຈີນ ຢູ່ໃນຫວຽດນາມ ຄວາມພະຍາຍາມຂອງຈີນທີ່ຈະບຸກເບີກທີ່ດິນ ໃກ້ໆກັບໝູ່ເກາະນ້ອຍໆ ທີ່ຟີລິບປິນກໍອ້າງເອົາເຊັ່ນກັນນັ້ນ ກໍໄດ້ສົ່ງສັນຍານເຕືອນໃຫ້ມະນີລາ ລະວັງໄພເຊັ່ນກັນ ລັດຖະມົນຕີການຕ່າງປະເທດສະຫະລັດ ທ່ານ John Kerry ກ່າວວ່າ ທ່ານຍັງມີຄວາມ ຫວັງຢູ່ວ່າ ເລື້ອງນີ້ຈະສາມາດແກ້ໄຂກັນໄດ້ ໂດຍປາດສະຈາກການຕໍ່ສູ້ກັນ ທ່ານແຄຣີ ກ່າວດັ່ງນີ້: ການດຳເນີນຄວາມພະຍາຍາມເພື່ອໃຫ້ມີການຕົກລົງກັນໄດ້ ກ່ຽວກັບກົດແຫ່ງການປະພຶດ ປະຕິບັດຢູ່ໃນເຂດທະເລຈີນໃຕ້ນັ້ນ ແມ່ນໄດ້ຢຸດ ສະງັກລົງມາເປັນເວລາດົນກ່ວາ 10 ປີ ແລ້ວ ຊຶ່ງສາເຫດສ່ວນນຶ່ງກໍ ແມ່ນເປັນຍ້ອນການຄັດຄ້ານຂອງຈີນ ແລະການຂາດຄວາມ ກ້າວໜ້າໃນເລື້ອງນີ້ ໄດ້ພາໃຫ້ບາງປະເທດ ເຊັ່ນຟີລິບປິນນັ້ນລອງຫັນໄປໃຊ້ວີທິທາງອື່ນ ເພື່ອກຳໜົດກຳມະສິດ ເລຂາທິການໃຫຍ່ອາຊ່ຽນ ທ່ານ Le Luong Minh ບອກກັບວີໂອເອວ່າ ຍ້ອນຄວາມ ເຄັ່ງຕຶງທີ່ທະວີສູງຂຶ້ນນັບມື້ນັ້ນ ບັນດາຜູ້ເຈລະຈາຈະຕ້ອງຊອກຫາທາງອອກທີ່ສັນຕິ ໃຫ້ໄດ້ ທ່ານກ່າວດັ່ງນີ້: ເມື່ອວັນຈັນຜ່ານມານີ້ ສື່ຂອງຈີນທີ່ໄດ້ຮັບການໜຸນຫລັງຈາກລັດ ໄດ້ແຜ່ຂ່າວແບບເຍາະ ເຍີ້ຍ ກ່ຽວກັບຄວາມລົ້ມແຫລວຂອງ ຂໍ້ສະເໜີຂອງສະຫະລັດ ທີ່ຂໍໃຫ້ໂຈະໄວ້ຊົ່ວຄາວ “ການກະທຳທຸກຢ່າງທີ່ເປັນການເກາະຜິດ” ຢູ່ໃນເຂດທີ່ມີການຂັດແຍ້ງກັນ ຢູ່ທະເລຈີນໃຕ້ ນັ້ນ ໂດຍກ່າວວ່າ ວໍຊິງຕັນໄດ້ໃຊ້ບັນຫານີ້ເປັນຂໍ້ອ້າງ ເພື່ອເຂົ້າຫຍຸ້ງກ່ຽວຢູ່ໃນຂົງເຂດນັ້ນ